Document ID: 32007R1135

A TANÁCS 1135/2007/EK RENDELETE
(2007. július 10.)
a 2866/98/EK rendeletnek az euro ciprusi átváltási árfolyama tekintetében történő módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 123. cikke (5) bekezdésére,
tekintettel a Bizottság javaslatára,
tekintettel az Európai Központi Bank véleményére (1),
mivel:
(1)
Az euro és az eurót bevezető tagállamok pénznemei közötti átváltási árfolyamokról szóló, 1998. december 31-i 2866/98/EK tanácsi rendelet (2)1999. január 1-jei hatállyal megállapítja az átváltási árfolyamokat.
(2)
A 2003-as csatlakozási okmány 4. cikkének megfelelően Ciprus a Szerződés 122. cikke értelmében vett eltérésben részesülő tagállam.
(3)
Az EK-Szerződés 122. cikkének (2) bekezdésének megfelelően a közös valuta Ciprus általi, 2008. január 1-jén történő bevezetéséről szóló, 2007. július 10-i 2007/503/EK tanácsi határozat (3) értelmében Ciprus teljesíti a közös valuta bevezetéséhez szükséges feltételeket, és 2008. január 1-jei hatállyal megszűnik a Ciprusra vonatkozó eltérés.
(4)
Az euro Cipruson történő bevezetéséhez meg kell állapítani az euro és a ciprusi font közötti átváltási árfolyamot. Ezen átváltási árfolyam szerint 0,585274 ciprusi font ér 1 eurót, ami megegyezik a ciprusi fontnak az átváltásiárfolyam-mechanizmus (ERM II) szerinti jelenlegi középárfolyamával.
(5)
Ezért a 2866/98/EK rendeletet ennek megfelelően módosítani kell,
ELFOGADTA EZT A RENDELETET:
1. cikk
A 2866/98/EK rendelet 1. cikke a következő sorral egészül ki az olasz lírára és a luxemburgi frankra vonatkozó átváltási árfolyam között:
„= 0,585274 ciprusi font”.
2. cikk
Ez a rendelet 2008. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. július 10-én.

Labels: 2
18